"Soldatul necunoscut" este prima lucrare importantă a scriitorului Väinö Linna, cunoscut de asemenea pentru cealaltă importantă operă a sa, trilogia "Sub Steaua Nordului" ("Täällä Pohjantähden alla"). Publicat în 1954, romanul descrie Războiul de Continuare dintre Finlanda și Uniunea Sovietică, văzut din perspectiva soldatului finlandez de rând. Este scris într-un stil realis, în parte cu intenția de a demola mitul soldatului finlandez pasiv și supus. Așa cum spunea autorul, intenția sa a fost de a dota soldatul finlandez cu un creier, articol care îi lipsea cu desăvârșire până atunci — o aluzie la "Povestirile sublocotenentului Stål" scrisă de Johan Runeberg, care îi descrie pe soldații finlandezi ca având inimi mari, dar modești intelectual. Deși bazat pe experiența de război a autorului, veteran al Războiului de Continuare, este o operă de ficțiune.